Pentti Nikula

Pentti Kustaa Nikula (3. veebruar 1939 Somero – 30. oktoober 2025) oli soome teivashüppaja, maailmarekordi omanik (1962–1963) ja Euroopa meister (1962).

Nikula võitis 1962. aastal Belgradis toimunud Euroopa meistrivõistlustel teivashüppes kuldmedali tulemusega 4,80 meetrit. 22. juunil 1962 püstitas ta Kauhavas maailmarekordi, ületades kõrguse 4,94 meetrit. Enne seda olid teivashüppe maailmarekordid olnud 35 aastat järjest Ameerika Ühendriikide sportlaste käes. Nikula rekord püsis 27. aprillini 1963, mil ameeriklane Brian Sternberg ületas kõrguse 5,00 meetrit.

Põhjamaade meediaväljaannetes mainitakse aeg-ajalt, et Nikula oli teivashüppes maailma esimene viie meetri piiri ületaja. 2. veebruaril 1963 ületas Nikula Soomes Pajulahti spordihallis teivashüppes tõesti kõrgused 5.00, 5.05 ja 5.10, mis kõik olnuksid tol ajal teivashüppe maailmarekordid, kuid sealse kohaliku taseme võistlusi ei peetud ametliku maailmarekordi registreerimise nõuetele vastavaks.Harri Ahola. IS: Viiden metrin haamurajan seipäässä rikkonut Pentti Nikula on kuollut Turun Sanomat, 31.10.2025. Maailmarekordina kinnitatult kuulus esimese viie meetri ületaja au siiski Sternbergile, kes ületas selle kõrguse 27. aprillil 1963 USA-s Philadelphias.Juhavaltteri Salminen. ME-mies Pentti Nikula on kuollut Ilta-Sanomat, 31.10.2025.

Nikula osales 1964. aasta suveolümpiamängudel Tokyos, kus ta saavutas teivashüppes seitsmenda koha tulemusega 4,90 meetrit. Varsti pärast seda lõpetas ta tippspordiga tegelemise, sest varasemast õlavigastusest põhjustatud vaevused ei võimaldanud tal enam täie jõuga treenida.Harri Ahola. IS: Viiden metrin haamurajan seipäässä rikkonut Pentti Nikula on kuollut Turun Sanomat, 31.10.2025.Kaija Yliniemi. Viiden metrin haamurajan ensimmäisenä ylittänyt Pentti Nikula on kuollut Etelä-Suomen Sanomat, 31.10.2025.

Nikula valiti 1962. aastal Soome aasta sportlaseks. Hiljem pälvis ta ka koha Soome kergejõustiku kuulsuste hallis.

2012. aastal avati sportlase sünnilinnas Someros Pentti Nikula monument,Harri Ahola. IS: Viiden metrin haamurajan seipäässä rikkonut Pentti Nikula on kuollut Turun Sanomat, 31.10.2025. mis kujutab teda teivashüppajana. Pronksskulptuuri autor on Sofia Saari.Juhavaltteri Salminen. ME-mies Pentti Nikula on kuollut Ilta-Sanomat, 31.10.2025.

Isiklikku
Ta oli abielus Leena Nikulaga (sünninimega Vesala; 1942–1983), kes võitis noorpõlves kergejõustikus Soome meistrivõistluste medaleid. Nende poeg Kimmo Nikula on teivashüppes osalenud noorteklassi võistlustel.Leena Vesala Wikiwand.com. Vaadatud 02.11.2025.

 Viited 

 Välislingid 



Kategooria:Soome teivashüppajad
Kategooria:Sündinud 1939
Kategooria:Surnud 2025